রবার্ট মুন্ডেল
রবার্ট আলেকজান্ডার মুন্ডেল সিসি (অক্টোবর ২৪, ১৯৩১ - ৪ এপ্রিল, ২০২১) একজন কানাডীয় অর্থনীতিবিদ ছিলেন। তিনি কলাম্বিয়া বিশ্ববিদ্যালয় এবং চাইনিজ ইউনিভার্সিটি অফ হংকং- এর অর্থনীতি বিভাগের অধ্যাপক ছিলেন। আর্থিক গতিবিদ্যা এবং সর্বোত্তম মুদ্রাঞ্চল বিষয়ে তার অগ্রণী কাজের জন্য তিনি ১৯৯৯ সালে অর্থনীতিতে নোবেল স্মারক পুরস্কার পান। মুন্ডেল ইউরোর "জনক" হিসাবে পরিচিত, কারণ তিনি এই কাজের মাধ্যমে এটির প্রবর্তনের ভিত্তি স্থাপন করেছিলেন এবং সরবরাহ-পাক্ষিক অর্থনীতি নামে পরিচিত আন্দোলনটি শুরু করতে সহায়তা করেছিলেন। তিনি মুন্ডেল-ফ্লেমিং মডেল এবং মুন্ডেল-টবিন প্রভাবের জন্যও পরিচিত।